钦定古今图书集成/理学汇编/学行典/第272卷 > 孟养蒙
## 钦定古今图书集成/理学汇编/学行典/第272卷 > 孟养蒙

按《武昌府志》：“孟养蒙，字湘嶷，少司农季弟乡荐应干
父也。性清旷简远，喜吟咏。初游太学不第，决意远引。”
太史公之为人，乃北走燕赵，东探禹穴，度石梁，觞
兰亭，观海蜃，登敬亭，寻谢李芳韵，蹑足熊湘天柱之
峰。神宗朝，伯兄以直谏归，日偕仲季为物外游，对樵
夫田叟，怡语经日，有冠盖人在座，寂如也。筑冷然馆，
拥书万卷自豪。晚号“方闲老子。”著有《茗柯帖》《方闲堂
集》行世。